ട്രെയിന് ശുചിമുറിയെന്ന് കരുതി തുറന്നത് വാതില് 10 വയസ്സുകാരന് ദാരുണാന്ത്യം ഒരു വിവാഹത്തില് പങ്കെടുക്കാന് തിരുവനന്തപുരത്തേക്ക് പോയി തിരിച്ചുവരികയായിരുന്നു കുടുംബം.മലപ്പുറം മമ്ബാട് പുള്ളിപ്പാടം സിദ്ദിഖിന്റെ മകന് മുഹമ്മദ് ഇഷാനാണു മരിച്ചത്. കോട്ടയം: ട്രെയിനിലെ ശുചിമുറിയുടെ വാതിലാണെന്ന് കരുതി പുറത്തേക്കുള്ള വാതില് തുറന്ന പത്തുവയസ്സുകാരന് ട്രെയിനില്നിന്നു വീണു മരിച്ചു. മലപ്പുറം മമ്ബാട് പുള്ളിപ്പാടം സിദ്ദിഖിന്റെ മകന് മുഹമ്മദ് ഇഷാനാണു മരിച്ചത്. കൊച്ചുവേളി നിലമ്ബൂര് റോഡ് രാജ്യറാണി എക്സ്പ്രസില് കുടുംബത്തോടൊപ്പം യാത്ര ചെയ്യുകയായിരുന്നു കുട്ടി. ഇന്നലെ രാത്രി 11.45 നു മൂലേടം ഭാഗത്തു വെച്ചായിരുന്നു അപകടം. ഒരു വിവാഹത്തില് പങ്കെടുക്കാന് തിരുവനന്തപുരത്തേക്ക് പോയി തിരിച്ചുവരികയായിരുന്നു കുടുംബം. ശുചിമുറിയില് പോകാനെഴുന്നേറ്റ ഇഷാന് വാതില് മാറിപ്പോയതാണെന്നാണു കരുതുന്നത്. വേഗം ചങ്ങല വലിച്ച് ട്രെയിന് നിര്ത്തി കുട്ടിയെ ആശുപത്രിയില് എത്തിച്ചെങ്കിലും രക്ഷിക്കാനായില്ല.